Diari Oficial de la Generalitat Valenciana


Sumari del DOGV 4269, del 12-06-2002 (2002/5859)

RESOLUCIÓ de 22 de maig de 2002, del president executiu de l'Agència Valenciana del Turisme, per la qual es fixen els indicadors mínims prevists en l'article 7 del Decret 71/2000, de 22 de maig, del Govern Valencià.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/05/22/(1)/dof/vci/html**

### Dades del document

Número de DOGV
:   4269

Data del DOGV
:   12-06-2002

Secció del DOGV
:   I. DISPOSICIONS GENERALS

Número del document
:   2002/5859


Data del document
:   22-05-2002

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * política de turisme
    * cooperació administrativa
    * estadística de turisme
    * administració local
    * indicador econòmic

RESOLUCIÓ de 22 de maig de 2002, del president executiu de l'Agència Valenciana del Turisme, per la qual es fixen els indicadors mínims prevists en l'article 7 del Decret 71/2000, de 22 de maig, del Govern Valencià. [2002/X5859]
  
El Conveni per a la compensació financera de l'esforç addicional que realitzen els ?Municipis Turístics de la Comunitat Valenciana?, és un dels tres tipus de conveni que poden subscriure's entre estos i l'Agència Valenciana del Turisme a l'empar del dispost en la Llei 3/1998, de 21 de maig, de Turisme de la Comunitat Valenciana i al Decret 71/200, de 22 de maig, del Govern Valencià, de desenvolupament de la mateixa en este àmbit.
  
El procediment reglamentari establert preveu que, per resolució del president executiu de l'Agència Valenciana del Turisme, es fixaran anualment els indicadors mínims a partir dels quals es puga obtindre el component addicional a estimar en cadascuna de les partides pressupostàries susceptibles d'ésser compensades, amb el fi de poder subscriure posteriorment l'esmentat conveni.
  
Per a la determinació dels indicadors mínims aplicables a les despeses corresponents a l'any 2001 s'han realitzat els estudis i projeccions pertinents a efectes d'aconseguir una aproximació el més ajustada possible als objectius de la llei i el decret que la desenvolupa, i s'han tingut en compte, com en anteriors exercicis, la població de dret dels municipis i les seues disponibilitats pressupostàries i financeres en relació a l'esforç econòmic realitzat, mantenint els trams de població i introduint indicadors nous en la darrera partida de despeses prevista que, fins ara, tenia com a indicador 0 euros per habitant.
  
En virtut de l'anterior, realitzats els estudis i previsions corresponents, resolc:
  
Primer
  
Per tal d'adaptar els indicadors a la realitat dels municipis, establir els següents trams de població per nombre d'habitants:
  
Municipis fins a 2.000 habitants
  
Municipis entre 2.001 i 25.000 habitants.
  
Municipis entre 25.001 i 50.000 habitants.
  
Municipis entre 50.001 i 100.000 habitants.
  
Municipis amb més de 100.000 habitants.
  
Segon
  
Fixar per a les despeses del exercici 2001 els següents indicadors mínims, a partir dels quals es puga obtindre el component addicional a estimar de les corresponents partides pressupostàries:
  
Per a les despeses derivades de la prestació dels servicis propis de les oficines d'informació turística, en el seu concepte post-venda, que no hagen estat objecte d'un altre tipus de finançament per part d'algun organisme públic, es considerarà component addicional la quantitat que resulte de l'indicador de 0 euros per habitant.
  
Per a les despeses derivades del manteniment i conservació de recursos turístics de tipus ecològic i mediambiental, que no hagen estat objecte d'un altre tipus de finançament per part d'algun organisme públic, els indicadors següents:
  
Municipis fins a 2.000 habitants 0 euros per habitant.
  
Municipis entre 2.001 i 25.000 habitants 3 euros per habitant.
  
Municipis entre 25.001 i 50.000 habitants 4,25 euros per habitant.
  
Municipis entre 50.001 i 100.000 habitants 5,50 euros per habitant.
  
Municipis amb més de 100.000 habitants 6,50 euros per habitant.
  
Per a les despeses derivades del manteniment i conservació de recursos turístics de tipus historicoartístic i cultural, que no hagen estat objecte d'un altre tipus de finançament per part d'algun organisme públic, els indicadors següents:
  
Municipis fins a 2.000 habitants 0 euros per habitant.
  
Municipis entre 2.001 i 25.000 habitants 4,25 euros per habitant.
  
Municipis entre 25.001 i 50.000 habitants 5,50 euros per habitant.
  
Municipis entre 50.001 i 100.000 habitants 6,50 euros per habitant.
  
Municipis amb més de 100.000 habitants 7,75 euros per habitant.
  
Per a les despeses de policia i seguretat ciutadana, que no hagen estat objecte d'un altre tipus de finançament per part d'algun organisme públic, els indicadors següents:
  
Municipis fins a 2.000 habitants 6 euros per habitant.
  
Municipis entre 2.001 i 25.000 habitants 42 euros per habitant.
  
Municipis entre 25.001 i 50.000 habitants 48 euros per habitant.
  
Municipis entre 50.001 i 100.000 habitants 54 euros per habitant.
  
Municipis amb més de 100.000 habitants 60 euros per habitant.
  
Per a les actuacions extraordinàries en matèria de neteja viària i del mobiliari urbà, que no hagen estat objecte d'un altre tipus de finançament per part d'algun organisme públic i la finalitat del qual siga clarament turística, els indicadors següents:
  
Municipis fins a 2.000 habitants 6 euros per habitant.
  
Municipis entre 2.001 i 25.000 habitants 42 euros per habitant.
  
Municipis entre 25.001 i 50.000 habitants 48 euros per habitant.
  
Municipis entre 50.001 i 100.000 habitants 54 euros per habitant.
  
Municipis amb més de 100.000 habitants 60 euros per habitant.
  
Al component addicional mencionat s'aplicarà posteriorment el percentatge que determine la Llei de Pressuposts de la Generalitat Valenciana per a l'exercici 2003.
  
Tercer
  
Amb independència de la seua publicació en el Diari Oficial de la Generalitat Valenciana, cal notificar esta resolució a cadascun dels municipis declarats turístics de la Comunitat Valenciana.


Còpia Permalink ELI